
IZMJENE | DOPUNE UPUTA ZA SPRJEČAVANJE I SUZBIJANJE EPIDEMIJE BOLESTI 
COVID-19 
ZA PRUŽATELJE SOCIJALNIH USLUGA U SUSTAVU SOCIJALNE SKRBI 


Upute za sprječavanje i suzbijanje epidemije bolesti COVID-19 za pružatelje socijalnih usluga u sustavu 
socijalne skrbi (https://www.hzjz.hr/wp-content/uploads/2020/03/HZJZ_Preporuke_domovi_02_07.pdf) 
objavljene 2. srpnja 2020. godine mijenjaju se u cilju unaprjeđenja kvalitete života i dobrobiti korisnika 
smještaja kako slijedi: 


POSJETE KORISNICIMA 

Omogućuju se posjete korisnicima u vanjskim prostorima pružatelja usluga (okućnica, vrt, dvorište i sl.). 
Korisnici kod izlaska u vanjske prostore nose masku. Posjeti su ograničenog trajanja te se organiziraju 
prema unaprijed utvrđenom rasporedu, na način da se može održati razmak od 1,5 metra između svih 
osoba. Manji razmak moguć je jedino između korisnika i djelatnika kada je korisniku, uslijed njegovog 
zdravstvenog stanja, nužna pratnja djelatnika. Pružatelj usluga dužan je paziti da za svaku osobu ima 
isplanirano najmanje 3 m2 vanjskog prostora. Prema raspoloživoj površini utvrđuje se maksimalni broj 
posjetilaca kao i raspored posjeta. Posjetioci imaju obvezu cijelo vrijeme nositi masku te se pridržavati 
drugih mjera zaštite (dezinfekcija ruku i sl.). Preporučuje se da u jednom posjetu jednog korisnika može 
posjetiti jedna osoba. Prije početka posjeta posjetiocima je potrebno izmjeriti tjelesnu temperaturu 
beskontaktnim toplomjerom te ako se utvrdi povišena tjelesna temperatura, posjet se ne može ostvariti. O 
posjetima pružatelj usluge smještaja vodi dnevnu evidenciju. Osobe kojima je izrečena mjera samoizolacije, 
utvrđena zaraza bolešću COVID-19 ili koji imaju simptome karakteristične za COVID-19 ne mogu doći u 
posjetu korisnicima doma. 


DOSTAVA POTREPŠTINA 

Potrebno je omogućiti dostavu higijenskih potrepština, jela u originalnim pakiranjima i ostalih potrepština od 
strane članova obitelji i prijatelja bez prethodne pohrane; omot je potrebno prebrisati dezinfekcijskim 
sredstvom i nakon toga predati korisniku. 

Omogućuje se dostava hrane (jela), svježeg voća i povrća; svježe voće i povrće potrebno je prije predaje 
pružatelju usluge na odgovarajući način oprati. Predmetni paketi predaju se na samom ulazu kod pružatelja 
usluga. 


DODATNE UGOVORENE USLUGE (USLUGE FIZIKALNE TERAPIJE, LOGOPEDIJE, PSIHOLOŠKE, EDUKACIJSKO- 
REHABILITACIJSKE, PSIHOTERAPIJE; MASAŽA, FRIZERI, KROJAČI, UGOSTITELJI, POKRETNI SPECIJALISTIČKI 
GERONTOLOŠKO-STOMATOLOŠKI TIMOVI, AMBULANTE PRIMARNE ZDRAVSTVENE ZAŠTITE | SL.) 
Omogućuje se pružanje privatno ugovorenih usluga isključivo korisnicima smještaja uz primjenu važećih 
mjera suzbijanja i sprečavanja epidemije bolesti COVID-19 za svaku od navedenih usluga. U jednom danu 
pružatelj dodatne usluge posjećuje jednog pružatelja usluge smještaja s većim brojem korisnika smještaja ili 
najviše dva pružatelja usluge smještaja s manjim brojem korisnika smještaja. Svi pružatelji dodatnih 
djelatnosti obvezno se dosljedno pridržavaju epidemioloških mjera (zaštitna maska, dezinfekcija ruku, 
prostora i opreme, korištenje zaštitnih rukavica). 


1/2 


e Ministarstvo za demografiju, IB e [i avno ZDRAVSTVO 
obitelj, mlade i socijalnu politiku & ERI UK. ANDRIJA ŠTAMPAR 


Fr 1 GAS REPUBLIKA HRVATSKA IRI + NAsTaVNI ZAVOD ZA 
4 HZJZ 


NAPOMENA: Podsjećamo da se uputa odnosi na sve pružatelje socijalne usluge smještaja i boravka za 
starije i nemoćne osobe i djecu s teškoćama u razvoju i odrasle osobe s invaliditetom sukladno Zakonu o 
socijalnoj skrbi osim udomiteljskih obitelji. 

Za pružatelje socijalne usluge smještaja za ostale korisničke skupine ostaju na snazi Upute za sprječavanje i 
suzbijanje epidemije bolesti COVID-19 za pružatelje usluge smještaja u sustavu socijalne skrbi od 29. svibnja 
2020. godine. 

Za pružatelje izvaninstitucijskih socijalnih usluga u sustavu socijalne skrbi na snazi ostaju upute od 29. 
svibnja 2020. godine (Upute za sprječavanje i suzbijanje epidemije bolesti COVID-19 za pružatelje 
izvaninstitucijskih socijalnih usluga u sustavu socijalne skrbi). 

